मंडी में युवक की हत्या का आरोपी गिरफ्तार
जयपुर | लालकोठीसब्जी मंडी में रविवार रात फुटपाथ पर सब्जी बेचने के स्थान को लेकर हुए झगड़े में युवक की हत्या के आरोपी को ज्योति नगर थाना पुलिस ने मंगलवार को गिरफ्तार कर लिया। थानाधिकारी ज्योति नगर रघुवीर सिंह ने बताया कि वाटिका निवासी मुकेश सैनी सीकर जिले के थोई श्रीमाधोपुर निवासी नानक राम सैनी (30) की रविवार रात गले में चाकूनुमा वस्तु घोंपकर हत्या कर फरार हो गया। उसे पकड़ने के पुलिस की दो टीमें बनाई गई थीं। मंगलवार को आरोपी के लालकोठी सब्जी मंडी में आने की सूचना मुखबिर से मिलने पर उसे कांस्टेबल गोपाल, भंवर लाल, रामनरेश, उत्तम ने पकड़ लिया।
चार बालश्रमिक मुक्त
विश्वकर्मा 17 नंबर स्थित उद्योग विहार में मंगलवार को पुलिस ने दबिश देकर चार बाल श्रमिकों को मुक्त कराकर बाल मजदूरी कराने के आरोपी मोहम्म्द फिराेज को गिरफ्तार किया। वह बिहार का रहने वाला है। बच्चों की उम्र 10 से 14 साल है। पुलिस ने सभी बच्चों को बाल कल्याण समिति को सौंप दिया। सभी बच्चे बिहार के रहने वाले है। उद्योग विहार के एक मकान में कारखाना चल रहा था।
hin_Deva hin_Deva hin_Deva hin_Deva